Deg tmurt n at yaɛla, deg yiwet n taddart i d-yezgan tama n tala , yella yiwen n umeksa isem-is Yuba , yettidir netta d yemma-s deg uxxam i as- d-yeǧǧa baba-s , yuba awalis d amelḥan , udem-is d acebḥan .arrac akk n taddart d imddukal-is siwa Felfel mmi-is n ugellid ur tiḥemmel ara , fell-as ul-is yeččur d tismin , yiwet n tmeddit ,yuba yuɣal-d ɣer taddart . iɛedda yekka ɣef tqaɛet , udem-is yennecraḥ mi d-yufa imddukkal-is tturaren wiyiḍ d taqaǧǧet wiyiḍ d dabex , ikker yessers tabettit-is , iqqim ɣef ublaḍ yettwali tɛedda teswiɛt , iluɛa yiwen umeddakel-is yenna-as: ma yehwa-ak mudd-iyi –id taɛekkazt-ik ula d nekk briɣ ad urareɣ yid-wen ciṭuḥ ….Yuba yerfed taɛekkazt n uzebbuj deg ufus-is, iqarreb ɣer warrac . taqaɛet teḥma arrac wa yettcennif wa yettaḍsa .turart tettkemmil s udemmir akked unecraḥ ,aɣebbar yettali-d seg tegnewt mi d-tewweḍ nnuba n Yuba ,yewwet taqaǧǧet-nni n wuffal tḥuza Felfel deg wudem t-feddex-it Felfel yeɣli ɣer lqaɛa yebda imettawen yekker ibedd, iruḥ ɣer baba-s yenna-as : Yuba yewwet-iyi qrib iyi-yesderɣel .agellid baba-s n Felfel yerfa aṭas , imeyyez ,imeyyez , iqqel yenna-as i mmi-s : tura , susem a mmi, azekka ad d-kkreɣ kan ad nadiɣ yuba ad as-gezmeɣ aqerru-is, asmi yesla yuba ,udem-is yuɣal d azewwaɣ d awraɣ………yezra d acu it-yettragun ma yeṭṭef-it ugellid babaas n Felfel . ijmeɛ idaren-is , iruḥ tarewla s axxam n baba-s . mi yuweḍ ɣer yemma-s yennaas:yella waka d waka yemma-s terfa fell-as tennuɣ-it , tenna-as tagara : azekka ad tekkreḍ , ad truḥeḍ ad tbeddleḍ tamurt ma ulac agellid ad ak –yegzem aqerru yuba yenna-as yelha a yemma awid kan ad tafeḍ lehna .